ai4bharat/Pralekha huggingface dataset:
गृह आणि शहरी व्यवहार मंत्रालय
'प्लास्टिकच्या पिशव्यांऐवजी कापडी पिशव्या वापरा”- मन की बातच्या 98 व्या भागात पंतप्रधानांनी दिला स्वच्छतेचा कानमंत्र
मन की बात कार्यक्रमाने केले शतक पूर्ण
इंदोर शहराने स्वच्छतेत स्वतः ची एक खास ओळख निर्माण केली आहे - मन की बात कार्यक्रमाचा 80 वा भाग
नवी दिल्ली, 29 एप्रिल 2023
“स्वच्छ भारत अभियानाने आपल्या देशात लोकसहभागाची व्याख्या बदलली आहे. देशात कुठेही स्वच्छतेशी संबंधित कोणतीही घडामोड होते तेंव्हा लोक मला त्याची माहिती देतात.” पंतप्रधान नरेंद्र मोदी यांची मन की बात कार्यक्रमाच्या 26 फेब्रुवारी 2023 रोजी प्रसारित भागात ही माहिती दिली होती.
मन की बात कार्यक्रमाचा 98 वा भाग 'कचऱ्यातून संपत्तीची निर्मिती' या संकल्पनेवर आधारलेला होता. या भागात पंतप्रधानांनी ओडिशाच्या केंद्रपाडा जिल्ह्यातील कमला मोहराना यांच्या योगदानावर प्रकाश टाकला. कमला मोहराना एक स्वयं-सहायता गट चालवतात.. “या गटातील महिला दुधाच्या पिशव्या आणि इतर प्लास्टिक पॅकिंग साहित्यापासून टोपल्या, मोबाईल स्टँड अशा अनेक गोष्टी तयार करतात, असे पंतप्रधानांनी सांगितले. हा उपक्रम स्वच्छतेची हमी तर देतोच; सोबतच या महिलांसाठी एक उत्पन्नस्रोत देखील ठरत आहे, असेही पंतप्रधानांनी सांगितले. आपण संकल्प केला तर स्वच्छ भारतासाठी मोठे योगदान देऊ शकतो. किमान आपण सर्वांनी प्लॅस्टिकच्या पिशव्याऐवजी कापडी पिशव्या वापरण्याची प्रतिज्ञा केली पाहिजे, असे आवाहन पंतप्रधानांनी केले. तुमची ही प्रतिज्ञा तुम्हाला समाधान देईल आणि इतर लोकांना प्रेरणाही देईल. हे तुम्हाला प्रत्यक्ष दिसेलही.” असे पंतप्रधान म्हणाले.
“स्वच्छ भारत मिशन आज प्रत्येक भारतीयाच्या मनात घट्ट रुजले आहे. 2014 साली या जनआंदोलनाची सुरुवात झाल्यापासून हे अभियान नव्या उंचीवर नेण्यासाठी जनतेने अनेक अनोखे प्रयत्न केले आहेत. समाजात तसेच खेड्यापाड्यात, शहरात आणि कार्यालयातही ही मोहीम सर्व प्रकारे उपयुक्त ठरत आहे.” असे पंतप्रधानांनी शहरी स्वच्छता लोकचळवळीचे कौतुक करताना मन की बात कार्यक्रमाच्या एका भागामध्ये सांगितले.
30 एप्रिल 2023 रोजी मन की बात कार्यक्रमाचा 100 वा भाग प्रसारित होत असताना, स्वच्छता योद्ध्यांच्या स्फूर्तिदायक कथा सर्वांना ' एक कदम स्वच्छता की ओर ' चालण्यासाठी प्रेरित करतील.R.Aghor/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 85
पर्यावरण, वन एवं जलवायु परिवर्तन मंत्रालय
धूळ आणि संबंधित वायू प्रदूषण कमी करण्यासाठी दिल्ली, राजस्थान, हरियाणा आणि उत्तर प्रदेशातील तपासणी पथकांनी अनुपालन न करणाऱ्या संस्थांवर सुमारे 76 लाख रुपये दंड आकारला
नवी दिल्ली, 19 जानेवारी 2021
बांधकाम आणि पाडकामादरम्यान धूळ आणि संबंधित वायू प्रदूषण कमी करण्याच्या उद्देशाने, दिल्ली-एनसीआर आणि आसपासच्या भागासाठी वायु गुणवत्ता व्यवस्थापन आयोगाने  केंद्रीय प्रदूषण नियंत्रण मंडळ, हरियाणा , राजस्थान , उत्तर प्रदेश राज्य प्रदूषण नियंत्रण मंडळांना आणि दिल्ली प्रदूषण नियंत्रण समितीला एनसीआरमध्ये बांधकाम आणि पाडकामाशी संबंधित प्रकल्पांचीआणि वाहतुकीची तपासणी करण्यासाठी विशेष पथके स्थापन करून तपासणी मोहीम राबवण्याचे निर्देश दिले.
या संस्थांकडून 31.12.2020 ते 15.01.2021 दरम्यान 1600 हून अधिक बांधकाम आणि पाडकाम सुरु असलेल्या ठिकाणी सुमारे 174 पथके तयार करून तपासणी केली गेली . यापैकी 119 ठिकाणी बांधकाम आणि पाडकाम कचरा व्यवस्थापन नियम / मार्गदर्शक तत्त्वे आणि धूळ कमी करण्याच्या उपायांचे पालन केले जात नसल्याचे आढळले.
दोषी संस्थांविरुद्ध सुमारे 51 लाख रुपये पर्यावरण नुकसान भरपाई शुल्क म्हणून आकारण्यात आले असून त्याशिवाय 27 ठिकाणी काम थांबवण्याचे आदेश देण्यात आले आहेत. 563 वाहनांकडून बांधकाम आणि पाडकाम साहित्याच्या वाहतुकीशी संबंधित मार्गदर्शक तत्वांचे पालन न केल्याबद्दल 25 लाख रुपये पर्यावरण भरपाई शुल्क आकारण्यात आले आहे.
M.Chopade/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 104
पंतप्रधान कार्यालय
उडान योजनेच्या सहा वर्षांच्या कामगिरीची पंतप्रधानांनी घेतली नोंद
उडान योजनेच्या सहा वर्षांच्या कामगिरीची पंतप्रधान नरेंद्र मोदी यांनी नोंद घेतली आहे. प्रादेशिक संपर्क व्यवस्था योजना  उडानने सहा वर्षांपूर्वी शिमला ते दिल्लीला जोडणाऱ्या हवाईमार्गावर उड्डाण केले होते. 473 मार्ग आणि 74 कार्यान्वित विमानतळ, हेलीपोर्ट आणि वॉटर एरोड्रोम भारतीय विमान वाहतूक क्षेत्रासाठी चेहरामोहरा बदलणारे ठरले आहेत असे ट्विट नागरी विमान वाहतूक मंत्रालयाने केले आहे. त्याला पंतप्रधानांनी उत्तर दिले आहे.
या ट्विटला उत्तर देताना मोदी म्हणाले की, गेली 9 वर्षे भारताच्या विमान वाहतूक क्षेत्रासाठी परिवर्तनकारी ठरली आहेत. विद्यमान विमानतळांचे आधुनिकीकरण करण्यात आले आहे, नवीन विमानतळ जलद गतीने बांधले गेले आहेत आणि विक्रमी संख्येने लोक विमानप्रवास करत आहेत.
आपल्या ट्विट संदेशात पंतप्रधान म्हणाले;
“गेली 9 वर्षे भारताच्या विमान वाहतूक क्षेत्रासाठी परिवर्तनकारी ठरली आहेत. विद्यमान विमानतळांचे आधुनिकीकरण करण्यात आले आहे, नवीन विमानतळ जलद गतीने बांधले गेले आहेत आणि विक्रमी संख्येने लोक विमानप्रवास करत आहेत. या वाढलेल्या अद्ययावत संपर्क व्यवस्थेमुळे वाणिज्य आणि पर्यटनाला मोठी चालना मिळाली आहे. #UDANat6” #UDANat6”
आदिवासी विकास मंत्रालय
देशातील आदिवासी उत्पादनांसाठीची सर्वात मोठी बाजारपेठ “ ट्राईब्स इंडिया-ई मार्केटप्लेस” आणि कोलकाता व हृषीकेश येथे दोन नव्या आदिवासी उत्पादन विक्री केंद्रांचे अर्जुन मुंडा यांच्या हस्ते उद्घाटन
पहाडिया आदिवासी जमातीकडून तयार केल्या जाणाऱ्या ‘पकूर मधाचेही’ उद्घाटन
“द ट्राईब्स इंडिया ई-मार्केटप्लेस, ही हस्तकला आणि नैसर्गिक उत्पादनांची देशातली सर्वात मोठी बाजारपेठ असून, आदिवासी लोक आणि आदिवासी जीवनमान उंचावण्याच्या दृष्टीने हा एक पथदर्शी उपक्रम सिध्द होईल, कोविड संकट असतांनाही ट्रायफेडच्या योध्यांनी आदिवासी जमातीच्या लोकांच्या सामाजिक-आर्थिक उन्नतीसाठी, वस्तू विपणनाचा उद्देश कायम ठेवला आणि जाहिरात तसेच विपणनाचे अभिनव मार्ग शोधून काढले, याचा मला विशेष आनंद आहे.” असे मत केंद्रीय आदिवासी विकास मंत्री अर्जुन मुंडा यांनी व्यक्त केले. “द ट्राईब्स इंडिया ई -मार्केटप्लेस चे ऑनलाईन उद्घाटन झाल्यावर ते बोलत होते. पंतप्रधान नरेंद्र मोदी यांच्या आत्मनिर्भर भारत संकल्पनेला अनुसरून ट्रायफेड ने हा आज म्हणजे 2 ऑक्टोबरला नवा उपक्रम सुरु केला आहे.
यावेळी राज्यमंत्री रेणुका सिंह, छृत्तीसगढचे मंत्री आणि TRIFED इतर संस्थांचे इतर वरिष्ठ अधिकारी उपस्थित होते.
यावेळी मुंडा यांनी ट्राइफेडच्या इतर उपक्रमाचेही उद्घाटन केले. यात कोलकाता आणि हृषीकेश येथील आदिवासी वस्तू विक्री केंद्रांचाही समावेश आहे. त्याशिवाय, झारखंड आणि छत्तिसगढ येथील आदिवासी उत्पादनेही या विक्री केंद्रात विकली जाणार आहेत. त्यासाठी ट्रायफेड ने अमेझॉनशी करार केला आहे. त्याशिवाय, ट्रायफेड आणि ट्राईब्स इंडिया ने तयार केलेले पकूर मध या 100 टक्के नैसर्गिक मधाचे देखील यावेळी उद्घाटन करण्यत आले , झारखंड येथील पकूर इथल्या संथाल समुदायाचे लोक हे दुर्मिळ मध गोळा करतात. अत्यंत दुर्बल अशा पहाडी आदिवासी जमाती हे पकूर मध तयार करतात.
यावेळी बोलतांना, अर्जुन मुंडा म्हणाले की आदिवासी उत्पादनांच्या ई बाजारपेठ हा अत्यंत महत्वाकांक्षी प्रकल्प असून, याद्वारे आदिवासींच्या विविध वस्तू, हस्तकला, नैसर्गिक खाद्यपदार्थ, हातमाग अशी 5 लाख उत्पादने देशभरात पोहोचवण्याचा ट्रायफेड चा प्रयत्न आहे.
यात आदिवासींच्या वैयक्तिक तसेच संस्था, बचत गट यांनी एकत्र येऊन केलेल्या उत्पादनांचाही समावेश आहे. या मंचावरून, आदिवासींना त्यांची उत्पादने विक्री करण्याचे अनेकविध मार्ग उपलब्ध होणार आहेत.
आदिवासी विकास मंत्रालय, आदिवासी हस्तकलाकारांच्या कौशल्य विकासावर भर देत असून त्याद्वारे, त्यांना अधिक कुशल करण्यासाठी प्रयत्न करत आहे, ज्यामुळे त्यांची उत्पादने देशभरात विकली जातील. पकूर मधाचे संकलन अत्यंत पर्यावरणस्नेही पद्धतीने स्थानिक तरुणांकडून केले जाते. विविध फुलांमधून मधमाशांनी गोळा केलेला हा मध 100 टक्के शुद्ध आणि नैसर्गिक असतो.
रस्ते वाहतूक आणि महामार्ग मंत्रालय
Government Actively Working to Support E-Mobility by Giving Several Incentives’
Government Actively Working to Support E-Mobility by Giving Several Incentives’
(Visitor Counter : 143
इलेक्ट्रॉनिक्स आणि माहिती तंत्रज्ञान मंत्रालय
तक्रार निवारण निर्देशांकात सलग दुसऱ्या महिन्यात युआयडीएआय अव्वल स्थानी
नवी दिल्ली, 18 ऑक्टोबर 2022
सार्वजनिक तक्रार निवारणात, युआयडीएआय, म्हणजेच भारतीय एकल ओळख प्राधिकरण सलग दुसऱ्या महिन्यात अव्वल स्थानी कायम आहे. अ श्रेणीची सर्व मंत्रालये, विभाग आणि स्वायत्त संस्थांमध्ये युआयडीएआयने प्रथम स्थान कायम राखल्याचे, प्रशासकीय सुधारणा आणि सार्वजनिक तक्रार निवारण विभागाने प्रसिद्ध केलेल्या. सप्टेंबर 2022 साठीच्या क्रमवारीच्या अहवालात नमूद करण्यात आले आहे. युआयडीएआयने सलग दुसऱ्या महिन्यात हे स्थान कायम राखले आहे.
सीपीजीआरएएमएस च्या माध्यमातून सार्वजनिक तक्रारींचे निवारण करण्यात, तसेच आधार क्रमांक धारकांना उत्तम प्रशासकीय अनुभव देण्यात युआयडीएआयची कामगिरी सरस ठरली आहे.
युआयडीएआयचे मुख्यालय, त्यांची प्रादेशिक कार्यालये, तंत्रज्ञान केंद्र आणि करारबद्ध भागीदार अशा सर्व स्तरावर, त्यांनी एक उत्तम तक्रार निवारण यंत्रणा उभी केली आहे. अशा या ग्राहकानुकूल व्यवस्थेमुळे युआयडीएआयला ग्राहकांच्या 92 टक्के तक्रारींचे एका आठवड्यात निवारण करणे शक्य होते.
या संस्थेमुळे सर्वसामान्यांचे जीवनमान अधिक सुलभ होत आहे तसेच संस्थेची तक्रार निवारण यंत्रणा अधिक मजबूत करण्यासाठी यूआयडीएआय प्रयत्नरत आहे. आपल्या कार्यपद्धतीत UIDAI हळूहळू अत्याधुनिक ओपन-सोर्स सोल्यूशन आणत आहे. नवीन ग्राहक संबंध व्यवस्थापन विषयक समस्या निवारण, नागरिकांना आधारसाठी अत्याधुनिक सेवा मिळण्यास हातभार लावणारे आहे.
नव्या सीआरएम समस्यानिवारण व्यवस्थेत बहु संपर्क व्यवस्थेची- म्हणजे, दूरध्वनी, ईमेल, चॅटबॉट, वेब पोर्टल, सोशल मीडिया, पत्रव्यवहार आणि प्रत्यक्ष येऊन, तक्रार दाखल करणे, त्याचा मागोवा घेणे आणि त्याचे प्रभावीपणे निवारण करणे अशा सर्व सुविधांचा समावेश आहे.
देशातील 12 प्रादेशिक भाषांमध्ये फोन आणि आयव्हीआरएस सेवा आता देशभर सुरु झाल्या आहेत. यामुळे नागरिकांना, आयव्हीआरएस वर आधार नोंदणी/अद्ययावत स्थिती तपासणे, आधार पीव्हीसी कार्ड स्थितीचा मागोवा घेणे, नावनोंदणी केंद्राच्या स्थानाची माहिती अशा सुविधा मिळू शकतील.
त्याशिवाय, इतर सुविधाही लवकरच प्रादेशिक भाषांमध्ये देशभरात सुरु होतील. नागरिकांची सेवा करण्यास कटिबद्ध असलेले युआयडीएआय, लोकांचे जीवनमान सुखकर करणे आणि उद्योगस्नेही वातावरण निर्माण करणे यासाठी आवश्यक त्या सुविधा देत आहे.
S.Patil/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 132
पंतप्रधान कार्यालय
सुदानमधील सुरक्षा परिस्थितीचा पंतप्रधानांनी घेतला आढावा
नवी दिल्ली, 21 एप्रिल 2023
सुदानमधील सुरक्षा परिस्थितीचा आढावा घेण्यासाठी पंतप्रधान नरेंद्र मोदी यांच्या अध्यक्षतेखाली आज व्हिडिओ कॉन्फरन्सिंगद्वारे उच्चस्तरीय बैठक झाली. परराष्ट्र व्यवहार मंत्री, राष्ट्रीय सुरक्षा सल्लागार, सुदानमधील भारताचे राजदूत आणि इतर अनेक वरिष्ठ अधिकारी या बैठकीला उपस्थित होते.
बैठकीदरम्यान, पंतप्रधानांनी सुदानमधील सद्य घडामोडींचा आढावा घेतला आणि तिथे असलेल्या 3,000 हून अधिक भारतीय नागरिकांच्या सुरक्षेवर विशेष लक्ष केंद्रित करून वास्तव परिस्थितीचा अहवाल जाणून घेतला.
गेल्या आठवड्यात गोळीबारात बळी पडलेल्या भारतीय नागरिकाच्या मृत्यूबद्दल पंतप्रधानांनी शोक व्यक्त केला.
पंतप्रधान नरेंद्र मोदी यांनी सर्व संबंधित अधिकाऱ्यांना सतर्क राहण्याच्या, घडामोडींवर बारकाईने लक्ष ठेवण्याच्या आणि सुदानमधील भारतीय नागरिकांच्या सुरक्षेचे सतत मूल्यांकन करण्याच्या आणि त्यांना सर्वतोपरी मदत देण्याच्या सूचना दिल्या. पंतप्रधानांनी वेगाने बदलणारी सुरक्षाविषयक परिस्थिती, ती लक्षात घेऊन आपत्कालीन सुटकेचा आराखडा तयार करण्याचे त्याचबरोबर आणि विविध पर्यायांच्या व्यवहार्यतेचा लेखाजोखा घेण्याचे निर्देश दिले.
या प्रदेशातील शेजारील देशांशी तसेच सुदानमधल्या मोठ्या संख्येने राहणाऱ्या नागरिकांसमवेत संवाद राखण्याच्या महत्त्वावरही पंतप्रधानांनी भर दिला.
N.Chitale/G.Deoda/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
पुरुषांच्या तिहेरी उडी स्पर्धेत अरपिंदर सिंग याने सुवर्ण पदक जिंकल्याबद्दल पंतप्रधानांनी केले अभिनंदन
नवी दिल्ली, 29 ऑगस्ट 2018
इंडोनेशियामधील जकार्ता- पालेमबंग येथे 18 व्या आशियायी क्रीडास्पर्धेत, पुरुषांच्या तिहेरी उडी स्पर्धेत  अरपिंदर सिंग याने सुवर्ण पदक जिंकल्याबद्दल पंतप्रधानांनी त्याचे अभिनंदन केले आहे.
“प्रतिभावान आणि कष्टाळू, अरपिंदरसिंगने पुरुषांच्या तिहेरी जम्प  इव्हेंटमध्ये सुवर्ण पदक जिंकले आहे. त्याच्या कामगिरीमुळे प्रत्येक भारतीयाला आनंद झाला आहे”, असे पंतप्रधान म्हणाले.
B.Gokhale/ P.Malandkar
(Visitor Counter : 73
पंतप्रधान कार्यालय
मेघालयाच्या स्थापना दिनानिमित्त पंतप्रधानांच्या शुभेच्छा
नवी दिल्ली, 21 जानेवारी 2020
पंतप्रधान नरेंद्र मोदी यांनी मेघालयाच्या नागरिकांना राज्याच्या स्थापना दिनानिमित्त शुभेच्छा दिल्या आहेत. “मेघालयाचे नागरिक दयाळू स्वभावाचे म्हणून ओळखले जातात. खेळ, संगीत, निसर्ग संवर्धन याबाबत त्यांच्याकडून शिकण्यासारखे बरेच काही आहे. आगामी काळात मेघालयाच्या विकासासाठी सदिच्छा व्यक्त करतो;” असे ट्विट पंतप्रधानांनी केले आहे.
B.Gokhale/S.Kakade/P.Malandkar
(Visitor Counter : 57
रेल्वे मंत्रालय
राज्य प्रशासनांना कोविड केअर कोचेस पुरवण्यासाठी भारतीय रेल्वे सज्ज
सध्या, एकूण 3816 कोचेस कोविड केअर कोचेस म्हणून वापरासाठी उपलब्ध आहेत; राज्य सरकारच्या मागणीनुसार हे कोविड केअर कोच सज्ज करण्यात येत आहेत
नंदुरबार जिल्ह्यात 21 कोविड केअर कोचेस तैनात करण्यात आले आहेत; या कोविड केअर कोचमध्ये 47 रुग्ण दाखल आहेत
केंद्र सरकारच्या आरोग्य सेवेच्या प्रयत्नांना जोड देण्यासाठी भारतीय रेल्वे सर्वतोपरी प्रयत्न करत आहे. भारतीय रेल्वेने एकूण 5601 रेल्वे डबे कोविड केअर सेंटर म्हणून रुपांतरित केले आहेत. सध्या कोविड केअर कोचेस म्हणून एकूण 3816 कोचेस उपलब्ध आहेत. या कोचेसचा वापर अत्यंत सौम्य लक्षणे असलेल्या रुग्णांसाठी केला जाऊ शकतो, जी आरोग्य आणि कुटुंब कल्याण मंत्रालयाने जारी केलेल्या मार्गदर्शक सूचनांनुसार कोविड केअर केंद्रांना नियुक्त केली जाऊ शकतात. राज्य सरकारच्या मागणीनुसार हे कोविड केअर कोच तैनात केले जात आहेत.
24 एप्रिल 2021 रोजी पश्चिम रेल्वे अंतर्गत नंदुरबार जिल्ह्यात 21 कोविड केअर कोचेस तैनात करण्यात आले आहेत. या कोविड केअर कोचमध्ये एकूण 47 रुग्ण दाखल आहेत.
पंतप्रधान कार्यालय
महामहीम उल्फ क्रीस्टरसन यांची स्वीडनचे आगामी पंतप्रधान म्हणून निवड झाल्याबद्दल पंतप्रधानांनी त्यांचे केले अभिनंदन
स्वीडनचे आगामी पंतप्रधान म्हणून महामहीम उल्फ क्रीस्टरसन यांची निवड झाल्याबद्दल पंतप्रधान नरेंद्र मोदी यांनी त्यांचे अभिनंदन केले आहे.
आपल्या ट्विटर संदेशामध्ये पंतप्रधान म्हणाले;
"स्वीडनचे आगामी पंतप्रधान म्हणून निवडून आल्याबद्दल महामहीम उल्फ क्रीस्टरसन यांचे अभिनंदन. आपला बहुआयामी सहयोग आणखी सामर्थ्यशाली करून एकत्र कार्य करण्यास मी उत्सुक आहे."
जलशक्ती मंत्रालय
जम्मू काश्मीर मध्ये ‘वॉर अगेन्स्ट वेस्ट’ म्हणजेच ‘कचऱ्याविरुद्ध लढा’ अभियानाचे सदिच्छादूत म्हणून परमवीर चक्र विजेते कॅप्टन बाना सिंग यांची नियुक्ती
जम्मू काश्मीरच्या ग्रामीण भागातील सार्वजनिक स्वच्छताविषयक आव्हानांचा सामना करण्यासाठी, जम्मू काश्मीरच्या ग्रामीण सार्वजनिक स्वच्छता संचालनालयाने एक अभिनव मोहीम हाती घेतली आहे. देशातील सर्वोच्च शौर्य पुरस्कार परमवीर चक्र ने सन्मानित, कॅप्टन बाना सिंग, हे माजी जवान, ‘वॉर अगेन्स्ट वेस्ट’ म्हणजे ‘कचऱ्याविरुद्ध युद्ध’ या मोहिमेचे सदिच्छादूत असतील, अशी घोषणा संचालनालयाने केली आहे. जम्मू काश्मीरच्या ग्रामीण सार्वजनिक स्वच्छता विभागाचे संचालक, चरणदीप सिंग यांनी आज आर. एस. पुरा इथल्या कॅप्टन बाना सिंग स्टेडियमवर ‘स्वच्छता ही सेवा’ अभियानादरम्यान ही घोषणा केली.
स्वच्छ भारत अभियान 2023, देशभरात 15 सप्टेंबर ते 2 ऑक्टोबर या कालावधीत साजरे केले जात आहे. स्वच्छता या संकल्पनेचा आपल्या दैनंदिन आयुष्यात अंगिकार करण्याची संकल्पना घट्ट रुजवण्याच्या हेतूने, स्वच्छ भारत दिनापर्यंत हे अभियान राबवले जात आहे.
कॅप्टन सिंग, यांची लष्करातील कारकीर्द यांचे अपार शौर्य आणि समर्पण यासाठी ओळखली जाते, त्यांनी आता ह्या नव्या लढाईची धुरा आपल्या खांद्यांवर घेतली आहे. – एक असे अभियान जे कचरा आणि प्रदूषणाशी लढा देत, जम्मू-काश्मीरच्या आरस्पानी निसर्गसौंदर्याचे रक्षण करणार आहे. ‘वॉर अगेन्स्ट वेस्ट’ चे सदिच्छादूत म्हणून, कॅप्टन बाना सिंग त्यांचा अनुभव आणि या कार्याप्रतीच्या कटिबद्धतेचा या प्रदेशाला मोठा लाभ मिळेल. सीमेवर उभे राहून देशाचे संरक्षण करण्याइतकीच पर्यावरण संरक्षणातली त्यांची भूमिका आणि समर्पण महत्वाचे ठरेल.
स्वच्छता ही सेवा कार्यक्रमासाठी उपस्थित विशाल जनसमुदायाला संबोधित करतांना, कॅप्टन सिंग यांनी या नव्या भूमिकेसाठीचा उत्साह व्यक्त केला. “जसे मी माझ्या देशाचे संरक्षण करण्यासाठी माझे आयुष्य समर्पित केले होते, तसेच मी आता पर्यावरणाचे संरक्षण करण्यासाठी कटिबद्ध आहे. जम्मू काश्मीरचे निसर्गसौन्दर्य आपला राष्ट्रीय ठेवा आहे आणि म्हणूनच पुढच्या पिढ्यांसाठी देखील हा निसर्ग असाच ठेवणे ही आपली जबाबदारी आहे.”
विद्यार्थी, खेळाडू, एनसीसी कॅडेट, पीआरआय, आजूबाजूच्या परिसरातील प्रतिष्ठित लोक, अधिकारी आणि दुकानदार यांच्यासह सुमारे 2000 लोकांनी स्वच्छता प्रतिज्ञा उत्सवात सहभाग घेतला. त्यानंतर सायकल शर्यत आणि चित्रकला स्पर्धा घेण्यात आली. सायकल शर्यत आणि चित्रकला स्पर्धेत उत्कृष्ट कामगिरी करणाऱ्यांना संचालकांच्या हस्ते बक्षिसे देण्यात आली.
विज्ञान आणि तंत्रज्ञान मंत्रालय
बेंगळुरू येथील संशोधकांनी प्रभावी हायड्रोजन उत्क्रांतीसाठी उपयुक्त अशा टिकाऊ, कार्यक्षम, परवडणाऱ्या किंमतीतील उत्प्रेरकाचा शोध लावला
नवी दिल्ली, 10 ऑगस्ट 2020
हवामानबदलाविरोधातील लढ्यासाठी जीवाश्म इंधनांऐवजी पुढील पिढीचे कमी कार्बनयुक्त इंधन म्हणून हायड्रोजन ओळखले जाते. इंधन म्हणून हायड्रोजनच्या वापराचे भवितव्य हायड्रोजन तयार करण्यासाठी पाण्याचे इलेक्ट्रोकेमिकल विभाजन सुलभ करण्यासाठी लागणाऱ्या कार्यक्षम इलेक्ट्रोकॅटिलिस्टच्या रचनेमध्ये आहे.
हायड्रोजन  इव्होल्यूशन रिएक्शन  साठी इलेक्ट्रो उत्प्रेरकाची कार्यक्षमता मुख्यत्वे त्याचा टिकाऊपणा , इलेक्ट्रोकेमिकल प्रतिक्रियेची क्षमता कमीतकमी कमी करण्यावर आणि संश्लेषण  याच्या किंमतीवर अवलंबून असते. उद्योगांमध्ये वापरण्यात येणारे प्लॅटीनम  / कार्बन  कार्यक्षम उत्प्रेरक आहेत, पण ते महाग आहेत आणि दीर्घकाळ वापरल्यास मेटल आयनवर काम करत नाहीत.
सेंटर फॉर नॅनो अँड सॉफ्ट मॅटर सायन्सेस , या केंद्र सरकारच्या विज्ञान आणि तंत्रज्ञान विभागांतर्गत स्वायत्त संस्थेतील संशोधकांनी पॅलाडिअम पीडी  आयन्सयुक्त नॉव्हेल सीओपी संश्लेषित केला आहे, जो एच- अॅडसॉरप्शन, आणि बेनेझ टेट्रामाईन  यांच्या सक्रीय साइटचा स्रोत म्हणून कार्य करतो.
दोन्ही मिळून द्वीमितीय  पीडी च्या माध्यमातून एच-बाँड परस्परसंवाद निर्माण करतात. हे संशोधन ‘एसीएस अॅप्लाईड एनर्जी मटेरिअल्स’ मध्ये प्रकाशित झाले आहे.
हायड्रोजन तयार करण्यासाठी पाण्याचे विभाजन करण्याचे कार्यक्षम साधन विकसित करणे आणि सौर ऊर्जेपासून त्यासाठी आवश्यक ऊर्जा प्राप्त करणे ही आपल्या ऊर्जेच्या शाश्वत आणि पर्यावरणपूरक उपायांचा महत्त्वपूर्ण भाग असेल. असे प्रो. डिएसटीचे सचिव आशुतोष शर्मा म्हणाले.
M.Iyengar/S.Thakur/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 190
पंतप्रधान कार्यालय
धर्म चक्र दिन कार्यक्रमानिमित्त पंतप्रधानांनी केले संबोधन
केंद्र सरकारचे संस्कृती मंत्रालय, आंतरराष्ट्रीय बौद्ध महासंघ यांच्या संयुक्त विद्यमाने आज, 4जुलै 2020 रोजी आयोजित करण्यात आलेल्या आषाढ पौर्णिमा- धर्म चक्र दिन कार्यक्रमाच्या उद्घाटनप्रसंगी पंतप्रधान नरेंद्र मोदी यांनी व्हिडिओच्या माध्यमातून संबोधन केले. आजच्या दिवशीच भगवान गौतम बुद्धांनी आपल्या पाच तपस्वी शिष्यांना पहिल्यांदा उपदेश दिला होता. उत्तर प्रदेशातल्या वाराणसीजवळ सारनाथमध्ये रसिपाटणा येथे, सध्या ज्या स्थानी ‘डीअर पार्क’ आहे, त्या ठिकाणी भगवान बुद्धांनी पहिल्यांदा उपदेश केला होता. हा दिवस जगभरातले बौद्ध अनुयायी ‘धर्म चक्र परिवर्तन दिन’ म्हणून साजरा करतात. यालाच बौद्ध ‘धर्म चक्राचे परिवर्तन’ असेही म्हणतात.
देशभरात सर्वत्र आषाढ पौर्णिमा ‘गुरू पौर्णिमा’ म्हणूनही साजरी केली जाते, यानिमित्त पंतप्रधानांनी सर्वांना शुभेच्छा देवून भगवान बुद्धांना आदरांजली वाहिली. मंगोलिया सरकारला आषाढ पौर्णिमेनिमित्त सादर केलेल्या विशेष संदेशाचे- ‘मंगोलियन कंजूर’च्या प्रतींविषयी पंतप्रधान मोदी यांनी आनंद व्यक्त केला.
पंतप्रधानांनी आपल्या भाषणात भगवान बुद्धांनी दिलेली शिकवण आणि त्यांनी दाखवलेले आठ मार्ग यांचे स्मरण केले. बुद्धांची शिकवणूक अनेक समाज आणि राष्ट्रांना कल्याणाचा मार्ग दाखवते. बौद्ध धर्म महिला, गरीब, तसेच सर्व लोकांचा आदर करणे, शांतता आणि अहिंसेची शिकवण देतो. ही शिकवण या भूमीवर शाश्वत आहे, असे मोदी यावेळी म्हणाले.
भगवान बुद्धांनी आशा आणि उद्देश यांच्याबद्दलही विचार मांडले आहेत आणि या दोन्हीमध्ये असलेला अतिशय मजबूत धागा आपल्याला दिसून येतो, असे पंतप्रधान मोदी यावेळी म्हणाले. एकविसाव्या शतकामध्ये आपण कशा प्रकारे आशावादी आहोत आणि ही आशा युवावर्गाकडून प्रफुल्लित व्हावी, असेही आपल्याला वाटते, असे सांगून पंतप्रधानांनी भारत सर्वात मोठी ‘स्टार्ट-अप’ अर्थव्यवस्था आहे, हे अधोरेखित केले. आपल्या देशातले प्रतिभावान तरूण, तडफदार युवा नागरिक- वैश्विक समस्यांवर तोडगा शोधून काढू शकतील, अशी आशा असल्याचे त्यांनी नमूद केले.
आज संपूर्ण जग अतिशय विलक्षण आव्हानांचा सामना करीत आहे, त्यावर कायमस्वरूपी तोडगा भगवान बुद्धांच्या आदर्शातून निघू शकेल, असे पंतप्रधान मोदी यावेळी म्हणाले. बौद्ध वारसा स्थानांशी अधिकाधिक लोकांनी जोडले जाण्याची गरज आहे, याविषयावरही पंतप्रधान यावेळी बोलले. उत्तर प्रदेशातले कुशीनगर विमानतळ ‘आंतरराष्ट्रीय विमानतळ’ म्हणून घोषित करण्याचा निर्णय नुकत्याच झालेल्या मंत्रिमंडळाच्या बैठकीमध्ये घेण्यात आल्याची माहिती त्यांनी यावेळी दिली. यामुळे आता भगवान बुद्धांच्या स्थानांना भेट देवू इच्छिणा-या यात्रेकरू आणि पर्यटकांचा प्रवास सुलभ होवू शकणार आहे. तसेच या भागात अर्थव्यवस्थेलाही चालना मिळेल, असे पंतप्रधान मोदी यावेळी म्हणाले.
रेल्वे मंत्रालय
रेल्वेच्या वैद्यकीय कर्मचाऱ्यांसाठी PPE कीट बनवण्याचे रेल्वेचे काम अत्यंत वेगाने सुरु
रेल्वेचे डॉक्टर्स आणि वैद्यकीय कर्मचाऱ्यांसाठी दररोज 1000 PPE किट्सची निर्मिती
जगधारीच्या कारखान्यात पहिल्या किट्सचे उत्पादन; सध्या 17 कारखान्यात निर्मिती सुरु
नवी दिल्ली, 7 एप्रिल 2020
कोरोनाविरुद्धच्या लढ्यात भारतीय रेल्वेने  म्हणजेच वैयक्तिक संरक्षक किट्स बनवण्याचे काम मिशन मोडवर अत्यंत वेगाने सुरु केले आहे. डीआरडीओ ने मान्यता दिलेल्या जगधारीच्या कारखान्यात हे उत्पादन सुरु झाले आहे. आता विविध क्षेत्रात, मान्यताप्राप्त डिझाईन आणि सामान वापरुन या किट्स तयार केल्या जात आहे.रेल्वेच्या रुग्णालयांमध्ये रेल्वेचे डॉक्टर्स आणि निमवैद्यकीय कर्मचारी रुग्णालयात कोरोनाच्या हजारो रुग्णांवर उपचार करत आहेत, त्यांच्यासाठी ही किट्स तयार केली जात आहेत.
सध्या रेल्वे डॉक्टर्स आणि निमवैद्यकीय कर्मचाऱ्यांसाठी दररोज 1000 किट्सचे उत्पादन केले जात आहे. एकूण 17 कारखान्यात ही किट्स बनवली जाणार आहेत.
यापैकी 50 टक्के PPE किट्स देशभरात कोरोना रुग्णांवर उपचार करणाऱ्या डॉक्टर्स आणि निमवैद्यकीय यांनी पुरवली जाणार आहेत.
यासाठी लागणारे सर्व साहित्य पंजाबमधल्या जागाधारीच्या कारखान्यात बनवले जात आहे. या कारखान्याच्या आजूबाजूला अनेक कापड उद्योग असल्याने इथे सामान मिळणे सोपे आहे.
आगामी काळात, याचे उत्पादन अधिक वाढवण्याचा रेल्वेचा प्रयत्न आहे. कोविडविरुध्द लढा देणाऱ्या सर्व सरकारी यंत्रणांनी रेल्वेच्या या उपक्रमाचे कौतुक केले आहे.
सध्या तांत्रिक सहाय्य आणि सामान तयार असून अधिकाधिक उत्पादन लवकरच सुरु केले जाईल.
भारत सरकारने PPE किट्सची आवश्यकता गृहीत धरुन सुरु केलेल्या उत्पादनाच्या पलीकडे जात, रेल्वेने स्वतःहून हे अधिकचे उत्पादन सुरु केले आहे.
B.Gokhale/R.Aghor/D.Rane
(
आरोग्य आणि कुटुंब कल्याण मंत्रालय
पुरेशा आरोग्य सुविधा उपलब्ध नसणारे जिल्हे
नवी दिल्ली, 24 जुलै 2018
राष्ट्रीय आरोग्य मिशनअंतर्गत केंद्र सरकारने देशातील 256 जिल्हे हे उच्च प्राधान्य जिल्हे म्हणून निश्चित केले आहेत. देशातील इतर जिल्ह्यांच्या तुलनेत या जिल्ह्यांमध्ये पुरेशा आरोग्यविषयक सुविधा उपलब्ध नसल्याचे समोर आले आहे. या जिल्ह्यांमधील आवश्यक त्या सुविधा प्रदान करण्यासाठी राष्ट्रीय आरोग्य मिशनअंतर्गतविशेष प्रयत्न केले जात आहेत.
यात उत्तर प्रदेशमधील सर्वाधिक 25 जिल्ह्यांचा समावेश आहे. महाराष्ट्रातीलही नांदेड, हिंगोली,जळगांव, धुळे, नंदुरबार, औरंगाबाद, जालना, यवतमाळ, नाशिक, ठाणे, अहमदनगर आणि गडचिरोली या 12 जिल्ह्यांचा यात समावेश आहे. आरोग्य आणि कुटुंब कल्याण राज्य मंत्री अश्वीनी कुमार चौबे यांनी आज राज्यसभेत याबाबत माहिती दिली.
N.Sapre/M.Pange/P.Malandkar
(Visitor Counter : 69
अर्थ मंत्रालय
फसवणूक केलेल्या एकूण निधीपैकी 84.61% निधी पीएमएलए आणि फरारी आर्थिक गुन्हेगार कायद्यांतर्गत ताब्यात/जप्त
नवी दिल्ली, 22 मार्च 2022
मनी लाँडरिंग प्रतिबंधक कायदा, 2002  आणि फरारी आर्थिक गुन्हेगार कायदा, 2018  द्वारे गुन्ह्याचा खटला चालवणारे विशेष न्यायालय बँकांसह वैध व्याज असलेल्या तृतीय पक्ष दावेदाराला मनी लॉन्ड्रिंगमध्ये गुंतलेली कोणतीही मालमत्ता/संपत्ती पुनर्संचयित करता येते. केंद्रीय अर्थ राज्यमंत्री पंकज चौधरी यांनी आज राज्यसभेत एका प्रश्नाच्या लेखी उत्तरात ही माहिती दिली.
विजय माल्ल्या, नीरव मोदी आणि मेहुल चोक्सी यांच्याशी संबंधित प्रकरणांमध्ये त्यांनी त्यांच्या कंपन्यांद्वारे निधी काढून सार्वजनिक क्षेत्रातील बँकांची फसवणूक केली ज्यामुळे सार्वजनिक क्षेत्रातील बँकांचा एकूण 22,585.83 कोटी रुपयांचा तोटा झाला अशी माहिती मंत्र्यांनी दिली.
अधिक तपशील देताना, मंत्री म्हणाले की 15.03.2022 पर्यंत, पीएमएलएच्या तरतुदींतर्गत 19,111.20 कोटी रुपयांची मालमत्ता जप्त करण्यात आली आहे. त्यापैकी सार्वजनिक क्षेत्रातील बँकांना 15,113.91 कोटी रुपयांच्या मालमत्तेची परतफेड करण्यात आली आहे. याशिवाय, भारत सरकारद्वारे 335.06 कोटी रुपयांची मालमत्ता जप्त करण्यात आली आहे.
मंत्री पुढे म्हणाले की, 15.03.2022 पर्यंत, या प्रकरणांमध्ये एकूण फसवणूक झालेल्या निधीपैकी 84.61% ताब्यात/जप्त करण्यात आला आहे आणि बँकांच्या एकूण नुकसानापैकी 66.91% बँकांना परत करण्यात आला /भारत सरकारद्वारे जप्त करण्यात आला. येथे नमूद करणे उचित आहे की 15.03.2022 पर्यंत, एसबीआयच्या नेतृत्वाखालील बँक समूहाने, अंमलबजावणी संचालनालयाने त्यांच्याकडे सोपवलेल्या मालमत्तेची विक्री करून 7,975.27 कोटी रुपयांची वसुली केली, असेही मंत्र्यांनी सांगितले.
R.Aghor/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 141
सांख्यिकी आणि कार्यक्रम अंमलबजावणी मंत्रालय
भारताचा वेतनपट अहवाल- रोजगाराबाबतचा एक औपचारिक दृष्टीकोन
सांख्यिकी आणि कार्यक्रम अंमलबजावणी मंत्रालयाच्या राष्ट्रीय सांख्यिकी कार्यालयाने  सप्टेंबर, 2017 ते ऑगस्ट 2022 या काळासाठी देशाच्या रोजगार विषयक दृष्टिकोनाबाबतचे निवेदन जारी केले आहे. हे निवेदन विशिष्ट परिमाणांमधील प्रगतीचे मूल्यांकन करण्यासाठी निवडक सरकारी संस्थांकडे उपलब्ध असलेल्या प्रशासकीय नोंदींवर आधारित आहे.
सविस्तर निवेदन सूचीबद्ध करण्यात आले आहे.